Salmos 140 - Bíblia Online AFR
Salmos 140 - Bíblia Online AFR ÍndiceTemasDicionário Buscar
» Capítulo 140
SalmosCapítulo 140.Anotar1. Vir die musiekleier. 'n Psalm van Dawid.2. Red my, HERE, van die kwaaddoeners, bewaar my vir die manne van geweld;3. wat slegte dinge in die hart bedink, wat elke dag stryd verwek.4. Hulle maak hul tong skerp soos 'n slang; gif van 'n adder is onder hulle lippe. Sela.5. Bewaar my, HERE, vir die hande van die goddelose; behoed my vir die manne van geweld wat planne beraam om my voete weg te stoot.6. Trotsaards het vir my 'n vangnet gespan en toue; hulle het 'n net uitgespan aan die kant van die pad; strikke het hulle vir my gestel. Sela.7. Ek het tot die HERE gesê: U is my God; luister tog, HERE, na die stem van my smekinge!8. HERE Here, Sterkte van my heil, U beskut my hoof in die dag van stryd!9. HERE, gee tog nie die begeertes van die goddelose nie; laat sy listige plan nie geluk, sodat hulle hul verhef nie. Sela.10. Wat betref die hoof van die wat my omring -- laat die onheil van hulle lippe hulle oordek.11. Laat vurige kole op hulle afgegooi word; mag Hy hulle laat val in die vuur, in kuile, sodat hulle nie weer opstaan nie!12. Laat die kwaadspreker nie op aarde bevestig word nie; die man van geweld -- laat die ongeluk hom jaag met slag op slag.13. Ek weet dat die HERE die regsaak van die ellendige, die reg van die behoeftiges sal behartig. [ (Psalms 140:14) Sekerlik, die regverdiges sal u Naam loof, die opregtes sal voor u aangesig woon. ]